ཉིང་ཤ་ཧུའེ་རིགས་རང་སྐྱོང་ལྗོངས་སློབ་གསོ་ཐིན་གྱི་འགོ་འཛིན་ལི་ཆིའུ་ལིང་གིས།ད་ལོ་སློབ་གསོ་པུས་ཉིང་ཤ་ཡིས་དྲ་སྣོན་སློབ་གསོའི་ཚོད་ལྟའི་ཞིང་ལྗོངས་འཛུགས་རྒྱུ་སྒྲིག་འཛུགས་བྱེད་པར་ཆོག་མཆན་སྤྲད་ཡོད་པ་དང་།གྲོང་གསེབ་སློབ་གྲྭ་དང་གྲོང་ཁྱེར་སློབ་གྲྭའི་ཆ་འགྲིགས་ཀྱིས་རིག་ནུས་དང་སློབ་ཁྲིད་གོམས་པ་མཉམ་བགྲོད་དང་གྲོང་གསེབ་ཀྱི་སློབ་ཁྲིད་ཐད་གྲངས་གཞིའི་སློབ་གསོའི་ཐོན་ཁུངས་ཡོངས་ལ་ཁེབས་པ་བྱས་ཏེ།གྲོང་གསེབ་བུ་ཕྲུག་གིས་གྲོང་ཁྱེར་གྱི་སློབ་མ་དང་འདྲ་བར་དེ་བས་ལེགས་པའི་སློབ་གསོའི་ཐོན་ཁུངས་མྱོང་རྒྱུ་ཡོད་པ་བྱེད་རྒྱུ་ཡིན་ཞེས་དང་།ཁོང་གི་ཡིད་ཆེས་ཀྱི་ཁེངས་པའི་སྒོ་ནས་ནུབ་རྒྱུད་དཔལ་འབྱོར་དར་རྒྱས་ཆེན་པོ་མེད་པའི་ས་ཁུལ་དུ་སློབ་གསོ་བསྒྱུར་བཅོས་བྱེད་རྒྱུ་དེས་རྒྱུན་ཆད་མེད་པར་གོང་འཕེལ་ལ་ཤེས་ལྡན་མི་སྣའི་འདེགས་སྐྱོར་ཟམ་མི་འཆད་པར་མཁོ་འདོན་ཐུབ་ངེས་ཡིན་ཞེས་གསུངས་པ་རེད།